62017TJ0271_INF
Решение на Общия съд (осми състав) от 27 октомври 2021 г. — Съвместно предприятие „Чисто небе 2“/Revoind Industriale di Pindaru Gelu
(Дело T-271/17)
„Арбитражна клауза — Споразумение за предоставяне на безвъзмездни средства, сключено по линия на Седмата рамкова програма за научни изследвания, технологично развитие и демонстрационни дейности (2007—2013) — Неизпълнение на договора — Възстановяване на авансово платените суми — Лихва за забава — Производство, проведено в отсъствието на ответника“
Съдебно производство — Искане до Общия съд — Прилагане на неприсъственото производство — Задължение на Общия съд да уважи исканията на ищеца или жалбоподателя — Условия
(член 123, параграф 3 от Процедурния правилник на Общия съд)
(вж. т. 25—27 и 35)
Предмет
Искане на основание член 272 ДФЕС за осъждането на Revoind Industriale di Pindaru Gelu да върне авансово платената му сума по споразумение за предоставяне на безвъзмездни средства за партньори № 632456, заедно с лихви за забава
Диспозитив
1)
Осъжда Revoind Industriale di Pindaru Gelu Sas да заплати на Съвместно предприятие „Чисто небе 2“ сумата от 189128,26 EUR, заедно с лихви за забава от 3,5 % годишно, считано от 7 февруари 2017 г. до пълното изплащане на задължението.
2)
Осъжда Revoind Industriale di Pindaru Gelu да заплати съдебните разноски.